Այնուհետեւ իր ցուցմունքում Սամվելյանը բնակարան առ բնակարան նշեց, թե դրանք ում եւ ինչպես են հանձնվել, եւ կոնկրետ շահառուների հանդեպ իրենք ինչ պարտավորություններ ունեն: Հընթացս ամբաստանյալը պարբերաբար հիշեցնում էր, որ «տոկոսչիներն» այսօր նստած չեն մեղադրյալի աթոռին, որովհետեւ իրենք ժամանակին չեն տվել այդ մարդկանց անունները` նպատակ ունենալով կառուցել բնակարանները, հանձնել դրանք նախավճարի պայմանագրեր ունեցող իրական տերերին, իսկ տոկոսով փող տվածներին վերադարձնել պարտքը: Սամվելյանը, ուղղվելով դեպի դահլիճը, հայտարարեց, որ եթե այսպես շարունակվի, իրենք դատվելու են խարդախության մեղադրանքով, սակայն «ժողովուրդն» իր տները չի ստանալու, եւ միակ շահողը լինելու են վաշխատու իշխանավորները: